મુંબઈના સૌથી વ્યસ્ત અને મોટા ગણાતા સાયન સર્કલ પર પ્રાઇવેટ બસોના પાર્કિંગ અને પિક-ડ્રૉપ સુવિધાને કારણે ટ્રાફિકની ભારે સમસ્યા થાય છે. ટ્રાવેલ્સવાળાઓની આ પ્રવૃત્તિનો લગભગ છેલ્લા આઠ મહિના કરતાં વધુ સમયથી વિરોધ કરી રહેલા સાયન વેલ્ફેર ફોરમ અને કોલીવાડા વિકાસ મંચના સભ્યોએ મંગળવારે ટ્રાફિક-પોલીસની મદદથી ટ્રાવેલ્સવાળાઓને ટ્રાફિકના નિયમોનો ભંગ કરતાં અને અંદરની તરફ લેફ્ટ ટર્ન લેતાં અટકાવ્યા હતા. આ દરમ્યાન ટ્રાવેલ્સવાળાઓની દાદાગીરી વધી હતી અને તેમણે ફોરમના સભ્યો સાથે ઝઘડો શરૂ કરી બસોની અવરજવર ચાલુ રાખતાં ટ્રાફિક જૅમની સમસ્યા નિર્માણ કરી હતી.